Frigidiškumas

Frigidiškumas ( – šaltas; arba lytinis šaltumas) – terminas, kuriuo psichologijoje įvardijamas moters negebėjimas pasiekti orgazmo per lytinę sueitį.

Teigiama, kad terminas yra įgijęs neigiamą atspalvį, tad sekso terapeutai vietoj jo ėmė vartoti bendresnį terminą hipogineizmas (); šitaip įvardijamas moters negebėjimas pasiekti seksualinio pasitenkinimo tam tinkamomis aplinkybėmis.

Frigidiškumas populiariojoje vartosenoje gali reikšti negebėjimą pasiekti jokio seksualinio atsako, žymiai sumenkusį gebėjimą pasiekti seksualinį pasitenkinimą (hiposeksualumas), negebėjimą pasiekti orgazmo (anorgazmija). To priežastys gali būti įvairios – ir fiziologinės, ir psichologinės. Pavyzdžiui, moteris sueities metu gali patirti makšties spazmus (vaginizmas) ar skausmą (dispareunija). Kaip galimos psichologinės priežastys, nurodoma emociniai konfliktai, nerimas,Frigidity. Britannica Online Encyclopedia. Nuoroda tikrinta 2022-05-15. lytinio pobūdžio psichikos traumos, vaikystėje įskiepytas neigiamas požiūris į lytinius santykius.Frigidiškumas. Visuotinė lietuvių enciklopedija. Nuoroda tikrinta 2022-05-15.

 Išnašos 

Kategorija:Seksologija